امریکا-دا آغ ائوین میللی تهلوکه‌سیزلیک شوراسی‌نین ایستراتژی ارتباطات مودیری جان کربی ایرانلا حاضیردا آتوم سازیشینه داها یاخین اولدوق‌لارینی بیلدیریب.
جان کربی (zoom  پروقرامی واسیطه‌سیله) آغ ائو موخبیرلرینه وئردیگی آچیقلامادا اؤلکه‌سی‌نین خاریجی سیاست گوندمینی دیرلندیریب.
ایرانین خاریجی ایشلر ناظسری حسین امیر عبداللهیانین آتوم راضیلاشماسینا قاییتماق اوچون امریکا-دان داها گوجلو عهده لیک ایستمه‌لری باره‌ده آچیقلاماسینا موناسیبت بیلدیرن کربی دئییب:
"بیز اؤتن هفته‌لر و آیلارلا موقاییسه‌ده ایندی راضیلاشمایا داها یاخین اولدوغوموزا اینانیریق. بونون اساس سببی ایرانین هئچ بیر شکیلده راضیلاشما ایله باغلی اولمایان بعضی طلب‌لریندن ایمتینا ائتمه‌یه حاضیر اولماسی‌دیر. اونا گؤره ده راضیلاشما یولوندا ایرلیلیجگیمیز باره‌ده نیکبین‌یک".
کربی علاوه ائدیب کی، امریکا ایرانا آتوم سازیشی ایله باغلی فیکیرلرینه دایر وئردیگی جاوابا آوروپا بیرلیگیندن یاخود دا ایران‌دان هله‌لیک جاواب آلماییب.
